#### ประกาศองค์การบริหารส่วนตำบลแม่สาบ

 **เรื่อง สอบราคาจัดซื้อพร้อมติดตั้งกล้องวงจรปิด (CCTV) แบบ IP/Network camera**

**ความละเอียดของภาพ 2 ล้านพิกเซลขึ้นไป และมีคุณลักษณะขั้นพื้นฐานตามที่กำหนด**

**จำนวนไม่น้อยกว่า 8 ชุด**

----------------------------------------

 ด้วยองค์การบริหารส่วนตำบลแม่สาบ มีความประสงค์จะสอบราคาจัดซื้อพร้อมติดตั้งกล้องวงจรปิด (CCTV) แบบ IP/Network Camera ความละเอียด 2 ล้านพิกเซลขึ้นไป และมีคุณลักษณะขั้นพื้นฐานตามที่กำหนด จำนวนไม่น้อยกว่า 8 ชุด ในเขตพื้นที่ หมู่ที่ 3 บ้านงาแมง,หมู่ที่ 4 บ้านปางเติม ,หมู่ที่ 8 บ้านงิ้วเฒ่า และหมู่ที่ 10 บ้านทุ่งยาว พร้อมป้ายประชาสัมพันธ์โครงการก่อนเริ่มดำเนินการจำนวน 1 ป้าย และป้ายประชาสัมพันธ์โครงการเมื่อดำเนินการแล้วเสร็จ จำนวน 1 ป้าย รายละเอียดตามปริมาณงาน คุณลักษณะและประมาณการที่องค์การบริหารส่วนตำบลแม่สาบกำหนด วงเงินงบประมาณ **900,000.00 บาท (เก้าแสนบาทถ้วน)** ราคากลาง **900,000.00 บาท (เก้าแสนบาทถ้วน)**

**\*\*\* “การจัดซื้อจัดจ้างครั้งนี้ จะมีการลงนามในสัญญาหรือข้อตกลงเป็นหนังสือได้ ต่อเมื่อกรมส่งเสริมการปกครองส่วนท้องถิ่นแจ้งใบอนุมัติเงินประจำงวดแล้วเท่านั้น สำหรับกรณีที่ไม่ได้รับการจัดสรรงบประมาณ องค์กรปกครองส่วนท้องถิ่น สามารถยกเลิกการจัดซื้อจัดจ้างได้”**

 **ผู้มีสิทธิเสนอราคาต้องมีคุณสมบัติ ดังต่อไปนี้**

1. ผู้ประสงค์จะเสนอราคาต้องมีคุณสมบัติอยู่ในเงื่อนไขตามหนังสือสำนักงาน ป.ป.ช. ด่วน

ที่สุด ที่ ปช 0028/ว0009 ลงวันที่ 23 มีนาคม 2555 กำหนดให้คู่สัญญาต้องปฏิบัติ ดังนี้

 1.1 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 1.2 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP)ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 1.3 คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

 **2**. เป็นนิติบุคคล หรือบุคลธรรมดา ที่มีอาชีพขายพัสดุที่สอบราคาซื้อดังกล่าว

 **3.** ไม่เป็นผู้ถูกระบุซื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว

หรือไม่เป็นผู้ที่ได้รับผลของการสั่งให้นิติบุคคล หรือบุคคลอื่นเป็นผู้ทิ้งงานตามระเบียบของทางราชการ

/4. ไม่เป็น…

- 2 -

**4.** ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ

ผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

**5.** ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหาร

ส่วนตำบลแม่สาบ ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาซื้อครั้งนี้

กำหนดดูสถานที่ติดตั้ง และรับฟังคำชี้แจงรายละเอียดเพิ่มเติม ในวันที่ ..... เดือนพฤศจิกายน พ.ศ.2558 เวลา 10.00 น. ผู้เสนอราคามีหน้าที่ตรวจสอบสถานที่ติดตั้งกับรูปแบบรายการตามที่องค์การบริหารส่วนตำบลแม่สาบกำหนด หากผู้เสนอราคารายใดไม่ไปดูสถานที่ถือว่าท่านได้รับทราบถึงปัญหา หรืออุปสรรคเกี่ยวกับสถานที่ (ถ้ามี) โดยไม่นำปัญหา หรืออุปสรรคมาเป็นข้อเรียกร้องใด ๆ ทั้งสิ้น

**กำหนดยื่นซองสอบราคา ณ สถานที่ วันและเวลา ดังนี้**

1. ยื่นซองสอบราคา **ณ ส่วนการคลัง งานพัสดุ องค์การบริหารส่วนตำบลแม่สาบ** ระหว่างวันที่ 2 เดือน พฤศจิกายน พ.ศ.2558 ถึง วันที่ 13 เดือน พฤศจิกายน พ.ศ. 2558 ตั้งแต่เวลา 08.30น. ถึงเวลา 16.30น. ในวันและเวลาราชการ

2. ยื่นซองสอบราคา **ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ชั้น 2 อาคารที่ว่าการอำเภอสะเมิง จังหวัดเชียงใหม่** ในวันที่ 16 เดือน พฤศจิกายน พ.ศ.2558 ระหว่างเวลา 08.30 น.ถึงเวลา 12.00น.

 **กำหนดเปิดซองสอบราคา ในวันที่ 17 เดือน พฤศจิกายน พ.ศ.2558 ตั้งแต่เวลา 10.00 น. เป็นต้นไป** ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ชั้น 2 อาคารที่ว่าการอำเภอสะเมิง จังหวัดเชียงใหม่

 ผู้สนใจติดต่อขอซื้อเอกสารสอบราคาซื้อ ในราคาชุดละ 500.00 บาท(-ห้าร้อยบาทถ้วน-) ได้ที่ส่วนการคลัง องค์การบริหารส่วนตำบลแม่สาบ ด้วยตนเองหรือมอบอำนาจให้ผู้อื่นดำเนินการแทนโดยมีหนังสือมอบอำนาจที่ปิดอากรแสตมป์ถูกต้องตามกฎหมายมาแสดงต่อเจ้าหน้าที่ในขณะที่ขอซื้อเอกสารสอบราคา ระหว่าง**วันที่ 2 เดือน พฤศจิกายน พ.ศ.2558 ถึง วันที่ 13 เดือน พฤศจิกายน พ.ศ.2558** ดูรายระเอียดได้ทางเว็บไซด์ของกรมบัญชีกลาง [www.gprocurement.go.th](http://www.gprocurement.go.th) หรือสอบถามทางโทรศัพท์หมายเลข 093-581-1997 ในวันและเวลาราชการ

ประกาศ ณ วันที่ 2 เดือน พฤศจิกายน พ.ศ. 2558

 (ลงชื่อ) 

(นายพัฒนพงษ์ ไชยสุภา)

นายกองค์การบริหารส่วนตำบลแม่สาบ